Water net waar jy kyk | Dis Ekke
Water net waar jy kyk	05
Posted by HesterLeyNel in Mensdom	≈ 16 Kommentaar
Sleutelwoordereën, rivier, see, water	Dis reëntyd hier by ons. Dit donder en blits nou elke nag en die water stroom teen die heuwels af. Bedags skyn die son so floutjies, maar meesal is dit dig bewolk en die water hang letterlik in die lug rond. Nie dat ons kla nie, want ons het die water bitter nodig gehad.
Ons strand is letterlik tussen die see en die rivier geleë. Die grootste deel van die jaar lê die waters in die riviermond en die oseaan vreedsaam langs mekaar. Vakansiegangers het ‘n groot stuk strand om rond te lê in die son, terwyl die walskippers hulle bote van die strand af in die water laat gly.
Die rivier en die see is geskei deur ‘n sandstrook
Gedurende die droë seisoen, is die water in die riviermonding vlak, maar wanneer dit hard begin reën en die see ontstuimig word, stoot die branders die sand hoog teen die wal uit sodat die riviermonding verberg is as jy op die strand staan.
Dan skielik, op ‘n dag, sien jy sommer hier vlak in die branders waterskilpaaie en rogvisse baljaar en jy begin saam met hulle wag vir die groot deurbraak, sodat die riviermond vir hulle toeganklik is. Dis broeityd.
Vanoggend vroeg kom die roep van die balkon af: “Hy’s oop!” en niemand twyfel oor die strekking van die woorde nie. Met kameras wat rondswaai om die nek, storm ons af strand toe om te gaan kyk. Ons staan lank en verwonder ons aan die krag van die water wat die sandbank wegkalwe sodat die rivier sy oorvloed in die see kan stort.
Met die sandbank weggekalwe, ontmoet rivier en see mekaar
Die rivierwater bruis deur die opening
Die water in die see is nou tweekleurig. Voor is so ‘n modderbruin streep (heerlik vir haaie om in te baljaar en klein vissies wat van die rivier af deurgespoel het, te vang 😀 ) en aan die agterkant tot teen die horison is die see grys, die waters ontstuimig van die wind wat opgesteek het.
Buite spat die reën teen die vensters en ons is dankbaar.
16 thoughts on “Water net waar jy kyk”	Sonel said:	2016-02-22 om 7:04 vm	Jy is omtrent bevoorreg om hierdie tyd van die jaar te sien Hester en ek is dankbaar dat jy dit met ons deel deur jou pragfoto’s. Is dit Genis wat die water so geniet?
HesterLeyNel said:	2016-02-22 om 7:18 vm	Jy bedoel “Is dit Genis wat so wegoes van die water af?” 😀 Ja, dis hy, maar hy haat die branders en lopende water uit die riviermond. Hy swem baie graag as die lagoon stil is of in die getypoel.
Sonel said:	2016-02-22 om 7:21 vm	hahahahah! Ag, hy is te pragtig vir woorde en ek neem hom nie kwalik nie. Ek is ook maar lugtig vir branders. Ek raak dronk as ek te lank staan en dit spoel oor my voete. LOL!
Ja, ek dink ek sal ook geniet om saam met hom in die stil lagoon te swem. Genis is baie slimmer as julle! 😆
HesterLeyNel said:	2016-02-22 om 8:13 vm	Ek het gister karplaks neergeslaan daar in die water wat deurgestroom het van die lagoon af na die see toe. Daai klein stroompie is verbrands sterk. My dogter moes my kom uithaal (en dis nie die eerste keer wat ek per ongeluk amper see toe spoel nie!). Dit is ‘n nare gevoel as die water so verbystroom en die sand onder jou voete uitkalwe. LikeLiked by 1 person
Sonel said:	2016-02-22 om 8:30 vm	Dit is ‘n nare gevoel ja en ek is bly jou dogter was daar. Ek het nog net gehoor van mense wat ingetrek is deur die sterk getye en verdrink het. Defnitief nie iets wat ek sal van hou nie. Dis hoekom Genis dit ook nie naby waag nie. Jy moet hom maar volg. Hy sal jou uit die moeilikheid hou. 😆
Olga said:	2016-02-11 om 10:05 vm	Mooi foto’s. Laat my sommer verlang.
HesterLeyNel said:	2016-02-11 om 10:39 vm	Dankie. Ja, hierdie is die lekker tyd van die jaar hier – heerlike weer, doodstil op die strande en ons het nou-net teruggekom van die getypoel af. Net ek en my dogter met die hond het die hele poel vir onsself gehad. Nou weet ek hoekom die rykes vir hulleself sommer eilande koop! 😀 LikeLike
Toortsie said:	2016-02-11 om 8:12 vm	Sjoe, dis mooi foto’s en ‘n mooi storie. Dit laat my dink aan Maankind wat altyd vertel van Kleinmond se oopbreek. 🙂
HesterLeyNel said:	2016-02-11 om 10:36 vm	Dankie. Snaaks, die mense wat hier grootgeword het, aanvaar maar die see en sy dinge so vanselfsprekend. Dis net ons “binnelanders” wat op en af spring as so iets gebeur.
Kameel said:	2016-02-08 om 3:48 nm	Laat my dink aan daardie jaar op Banana Beach. Dieselfde ding het gebeur, en ons sit ewe bly in daardie lopende water….. die volgende oomblik kom daar ‘n krap verby… wat ons almal strand toe laat spat. Nooit geweet krappe word so groot nie.
HesterLeyNel said:	2016-02-08 om 3:56 nm	Ek het al vir my familie gesê hierdie plek is net soos wat hulle sê van Texas – altyd groter, meer en beter. Jy moet sien hoe lyk die tuinslakke wat hier rondgly in hulle slym. LikeLike
Kameel said:	2016-02-08 om 4:01 nm	As jy nou ons Hongaarse buurvrou was van jare terug, het jy daardie slakke gevat, hulle gepamperlang tot hulle ingewande skoon is, en dan gaargemaak, en geeët. Dit was darem een manier om van ons tuinslakke ontslae te raak. LikeLiked by 1 person
HesterLeyNel said:	2016-02-08 om 4:04 nm	Praat jy nou, ek het al gehoor ons tuinslakke is van die smaaklikste in die wêreld.
Net Ek said:	2016-02-08 om 1:27 nm	Wat ‘n belowende tyd! (broeityd)
perdebytjie said:	2016-02-05 om 10:40 nm	Ek is so dankbaar hieroor!Pragtige foto’s.
rondomtaliedraai said:	2016-02-05 om 7:55 nm	Dit lyk baie goed.
Entrance to the caves – Lake Eland Nature Reserve	Beetle resting on a wooden bench – Lake Eland Nature Reserve	Lamberts Bay	Blouwildebees in Lake Eland Nature Reserve	Elysium Beach KZN Seashells	Bushpath leading away from the suspension bridge – Lake Eland Nature Reserve	View of the Oribi Gorge from the top of the plateau at Lake Eland Nature Reserve	Wildflowers – Lake Eland Nature Reserve	The motor bridge (N2 freeway) over the Mtwalume river View of the Oribi Gorge basin taken from outside the caves – Lake Eland Nature Reserve	Ifafa waves Protea growing wild next to the stone pathway to the caves – Lake Eland Nature Reserve	Water lilies in the river valley View over the Oribi Gorge from inside the caves – Lake Eland Nature Reserve	Elysium Beach KZN Seashells	Incoming tide	The Mtwalume river lagoon opens into the sea after heavy rains Locust – Lake Eland Nature Reserve	Lifeguards and holidaymakers on Bazley Beach	Ifafa rocks	Eland (Oribi) in Lake Eland Nature Reserve	Laidback – very laidback indeed	Lookout point over the Oribi Gorge at the suspension bridge – Lake Eland Nature Reserve	Early mornings and late evenings hundreds of crabs leave their holes in the sand and run into the waves	Mpanbanyoni river floodplain	Nguni cattle in a sugar cane field	Mtwalume tidal pool just more than a kilometer along the beach	View of the railway bridge over the Mtwalume river	Naughty little Vervet monkey helps himself to our breakfast fruit	Wildflowers on the plateau edge of the Oribi Gorge – Lake Eland Nature Reserve	Fafa river mouth	Die branders stoot die sand uit sodat ‘n hoë sandduin die riviermond verberg	Nguni cattle following us on River Sand Road	Weaver birds Die watervlak in die strandmeer is laag in die droë seisoen	Entering the Oribi Gorge basin driving alongside the Umzimkulwane River	Water lilies in our secret pond deep down in the river valley	Fishermen on the Mtwalume beach	Longdrop loo at the top of the suspension bridge – Lake Eland Nature Reserve	I have the beach to myself Long Spined Sea Urchin	White-Faced Duck	KwaZulu-Natal Quails	A River Runs Through It	The Swallows are Flying Again	Those Naughty Monkeys	The Other Side of Paradise – WIND	Woolly-necked Storks in Elysium	Rysmiere	Posts I LikeBlogs I Follow